Ionidai

Ionidai (, ) oli antiikin aikainen Aigeis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios-trittykseen eli Attikan sisämaa-alueen demoksiin.

Ionidai sijaitsi Attikan itäosassa. Se sijoitetaan suunnilleen nykyisen Ntráfin tienoille lähelle Pikérmin kaupunkia. 

Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin yksi tai kaksi edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin kaksi bule-edustajaa. Demoksen kansalaisesta käytettiin demonyymiä Iōnidēs (). 

 Lähteet 

Luokka:Antiikin Attikan demokset
Luokka:Rafína-Pikérmi